**John-Arne Røttingen** (født 27. mars 1969) er en norsk lege (dr.med.) og epidemiolog. Fra mars 2017 til november 2020 var han administrerende direktør for Norges forskningsråd. Han kom fra stillingen som områdedirektør for smittevern, miljø og helse ved Folkehelseinstituttet. Han har tidligere vært direktør for Nasjonalt kunnskapssenter for helsetjenesten. 

Røttingen vokste opp i Bø i Telemark og er utdannet lege med doktorgrad fra Universitetet i Oslo fra 1999. Han har mastergrader fra University of Oxford og Harvard University og er professor II i helsepolitikk ved Avdeling for helseledelse og helseøkonomi ved Universitetet i Oslo og professor i global helse ved Harvard T.H. Chan School of Public Health.

Arbeid
------

I 2015 ledet Røttingen en studie hvor en ny ebolavaksine ble prøvd ut for første gang i en større fase 3-studie som undersøkte om vaksinen beskyttet mot ebola. Studien ble gjennomført i Guinea og var et samarbeid mellom helsemyndighetene i Guinea, Verdens helseorganisasjon, Leger uten grenser og Folkehelseinstituttet.

Fra 2013 til 2014 ledet Røttingen en arbeidsgruppe ved Centre of Global Health Security, Chatham House, London. Gruppen kom med anbefalinger om et globalt rammeverk for å finansiere tilgang til helsetjenester for alle.

Røttingen ledet strategigruppen for HelseOmsorg21, et prosjekt som på oppdrag fra Helse- og omsorgsdepartementet utviklet en nasjonal forsknings- og innovasjonsstrategi for helsesektoren i Norge i 2013. Strategien iverksettes gjennom HelseOmsorg21-rådet som Røttingen leder i perioden 2015-18.

Fra 2010 til 2012 ledet Røttingen ekspertgruppen Consultative Expert Working Group on Research and Development (CEWG) for Verdens helseorganisasjon. Gruppen vurderte hvordan systemet for utvikling av nye medisiner kan forbedres når det gjelder sykdommer som først og fremst rammer den fattige delen av verden. Det kom inn over 100 ulike forslag fra industri og frivillige organisasjoner over hele verden.

I 2020 leder Jon- Arne Røttingen den globale styringsgruppen for en global studie for å vurdere lovende behandlinger for covid-19 som Verdens helseorganisasjon har igangsatt. Den første pasienten som deltok var en pasient ved Oslo universitetssykehus.

Priser
------

* Fulbrightprisen for beste artikkel i 2016 for «Efficacy and effectiveness of an rVSV-vectored vaccine expressing Ebola surface glycoprotein: interim results from the Guinea ring vaccination cluster-randomised trial»

Familie
-------

Røttingen er sønn av Nils Røttingen,[] tidligere høgskoledirektør ved Høgskolen i Telemark.

Litteratur
----------

* 

* (no) Publikasjoner av John-Arne Røttingen i forskningsdokumentasjonssystemet CRIStin
* (no) Publikasjoner av John-Arne Røttingen i BIBSYS

Referanser
----------

1. ↑   snl.no[Hentet fra Wikidata]
2. ↑  «John-Arne Røttingen blir Forskningsrådets nye direktør». *www.forskningsradet.no*. Arkivert fra originalen 12. august 2016. Besøkt 14. juni 2016.
3. ↑  «John-Arne Røttingen blir ny direktør for Forskningsrådet». *forskning.no*. Besøkt 14. juni 2016.
4. ↑  Portrettintervju med John-Arne Røttingen i Aftenposten/Lørdag 4. juli 2020
5. ↑  John-Arne Røttingen *Intracellular calcium signals induced by tissue factor and coagulation factors VII and X* Avhandling: Avhandling (dr. med.) - Universitetet i Oslo, 1999 ISBN 8291061130
6. ↑  «John-Arne Røttingens profil ved UiO». Arkivert fra originalen 25. november 2015.
7. ↑  «John-Arne Røttingens profil ved Harvard».
8. ↑  «Ny ebola-vaksine er foreløpig 100 prosent effektiv». *NRK*. Besøkt 25. november 2015.
9. ↑  «Shared Responsibilities for Health: A Coherent Global Framework for Health Financing». *Chatham House*. Besøkt 25. november 2015.
10. ↑  Kunnskapssystemet HelseOmsorg21 - regjeringen.no
11. ↑  «HelseOmsorg21».
12. ↑  «- Alle land bør binde seg til å betale for global helse». *forskning.no*. Besøkt 25. november 2015.
13. ↑  Den globale Covid-19-studien skal ledes fra Norge. Artikkel i dagensmedisin.no 20. mars 2020
14. ↑  «Fulbrightpris til ebolaforsker John-Arne Røttingen - Institutt for helse og samfunn». *www.med.uio.no*. Besøkt 14. juni 2016.

Eksterne lenker
---------------

* CV på LinkedIn

|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** BIBSYS **·** VIAF **·** LCCN **·** ORCID **·** CRIStin
 |